ไฟแนนซ์ทูเดย์
สำนักงานเศรษฐกิจการคลัง หรือ สศค. ช่วงนี้ได้หน้ากับโครงการแก้หนี้นอกระบบ เพราะผลงานดี เปิดตัวมาเดือนกว่า
14 เม.ย. 2560

- สำนักงานเศรษฐกิจการคลัง หรือ สศค. ช่วงนี้ได้หน้ากับโครงการแก้หนี้นอกระบบ เพราะผลงานดี เปิดตัวมาเดือนกว่าจับเจ้าหนี้นอกระบบได้ 62 ราย เจ้าหนี้รายใดที่กล้าปล่อยดอกโหดระวังตัวให้ดี เดี๋ยวจะมีคนไปเคาะประตูบ้าน- และที่ กฤษฎา จีนะวิจารณะ ผู้อำนวยการ สศค. ปลื้มกว่านั้นคือ ยอดคนมาสมัครพิโก ไฟแนนซ์ ที่แห่มากันกว่า 150 ราย เชื่อว่ามีเจ้าหนี้นอกระบบกลับใจมากกว่าครึ่ง ล่าสุดอนุมัติแล้ว 20 ราย เตรียมอนุมัติเพิ่มอีก 50 ราย กฤษฎา บอกว่า โครงการนี้ดีมากๆ ขอให้เจ้าหนี้มาสมัครกันให้ครบทุกจังหวัด เดี๋ยวจะสวดมนตร์ให้ทุกคืน- มงคล ลีลาธรรม เอ็มดีเอสเอ็มอีแบงก์ มีวันว่างเมื่อไร จะชวนครอบครัวออกไปเดินสำรวจตลาด ที่ตลาดนัดสวนจตุจักร เพื่อดูคนรุ่นใหม่สมัยนี้เขาค้าขายกันไปถึงไหน เอาไว้ไปบอกเล่าเพื่อแลกเปลี่ยนประสบการณ์กับลูกค้า ให้พัฒนาสินค้าตามพฤติกรรมผู้บริโภคที่เปลี่ยนไป